Izvod iz zapisnika sa 20. Sjednice ŠO održane 3.2.2015.g.

Početak sjednice u 18,00 sati.

Prisutni: Suzana Matejaš, Mirela Behin, Štefica Hendija, Dragutin Labaš, Božica Lesičar, Marko Rihtarić, Tomislav Depikolozvane

Dnevni red:

1. Izbor zamjenika/ice predsjednice ŠO
2. Povlačenje odluke o izboru ravnatelja po raspisanom natječaju od 30.12.2014.g.
3. Donošenje odluke o raspisivanju natječaja za izbor i imenovanje ravnatelja/ice
4. Razno
5. Izbor zamjenika/ice predsjednice ŠO.

Prijedlog Predsjednice ŠO je Mirela Behin, daje se na glasovanje, 5 glasova „ZA“ i 1 suzdržani glas. Zaključak je da je zamjenica ŠO Mirela Behin.

1. Povlačenje odluke o izboru ravnatelja po raspisanom natječaju od 30.12.2014.g.

ŠO je donio odluku o povlačenju odluke o imenovanju ravnatelja/ice škole temeljem nalaza Prosvjetne inspekcije Klasa: UP/i-600-04/15-02/00056, Urbroj: 533-23-15-0001 od 2. veljače 2015. zbog hitnosti postupaka usmeno je naređeno Školi da na sjednici ŠO povuče odluku o izboru i imenovanju ravnatelja po raspisanom natječaju od 30. prosinca 2014. g. te raspiše novi natječaj za izbor i imenovanje ravnatelja/ice.

- Obrazloženje –

ŠO Osnovne škole Franje Horvata Kiša, Lobor raspisao je natječaj za izbor i imenovanje ravnatelja/ice škole. Natječaj je objavljen dana 30.12.2014.g. u „24 SATA“. Člankom 33. Zakona o izmjenama i dopunom Zakona o odgoju i obrazovanju u osnovnoj i srednjoj školi/ NN 152/14. je propisano da ravnatelj školske ustanove mora ispunjavati sljedeće uvjete:

-završni studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

1. sveučilišni diplomski studij
2. integrirani preddiplomski i diplomski sveučilišni studij
3. specijalistički diplomski stručni studij

Uvjete propisane člankom 106. ovoga Zakona najmanje osam godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnog za obrazovanje, od čega najmanje pet godina na odgojno obrazovnim poslovima u odgojno obrazovnim ustanovama. osim osobe koja je završila stručni četverogodišnji studij za učitelje kojim se stječe 240 ECTS bodova. Iznimno, osoba koja ne ispunjava te uvjete može biti ravnatelj osnovne škole, ako u trenutku prijave na natječaj za ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovanom školstvu (NN 59/90., 26/93., 27/93., 29/94., 7/96., 59/01., 114/01. i 76/05.)

Iz navedenog je razvidno da je škola u natječaju propisala uvjete koji nisu nastali u skladu s odredbama Zakona o izmjenama i dopunama Zakona o odgoju i obrazovanju u osnovnoj i srednjoj školi te zbog toga ŠO na svojoj sjednici 3.2.2015. donosi odluku o povlačenju Odluke o izboru ravnatelja po raspisanom natječaju od 30. prosinca 2014. g. Predsjednica ŠO daje odluku o povlačenju odluke o imenovanju ravnatelja/ice škole.

1. Donošenje odluke o raspisivanju natječaja za izbor i imenovanje ravnatelja/ice.

Predsjednica ŠO čita tekst natječaja za ravnatelja/ice škole koji glasi:

Na temelju članka 126. stavka 1.-3. i članka 127. Zakona o odgoju i obrazovanju u osnovnoj i srednjoj školi (NN, broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13. i 152/14.) i članak 61. Statuta škole, Školski odbor Osnovne škole Franje Horvata Kiša, Lobor raspisuje:

 NATJEČAJ

za izbor i imenovanje ravnatelja/ice Škole

UVJETI:

1)završen studij odgovarajuće vrste za rad na radnom mjestu učitelja ili stručnog suradnika u školsko ustanovi u kojoj se imenuje za ravnatelja a koji može biti:

1. sveučilišni diplomski studij ili
2. integrirani preddiplomski i diplomski sveučilišni studij ili
3. specijalistički diplomski stručni studij;

2)uvjeti propisani člankom 106. Zakona o odgoju i obrazovanju u osnovnoj i srednjoj školi

3) najmanje 8 godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama. Ravnatelj/ica osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova, a iznimno ravnatelj/ica osnovne škole može biti i osoba koja u trenutku prijave na natječaj za ravnatelja obavlja dužnost ravnatelja propisane Zakonom o osnovnom školstvu (NN, br. 59/90., 26/93., 27/93., 29/94., 7/96., 59/01., 114/01. i 76/05.). Ravnatelj/ica se imenuje na vrijeme od pet (5) godina.

Uz pisanu prijavu na natječaj kandidati su obvezni priložiti u izvorniku ili ovjerenoj preslici sljedeću dokumentaciju:

* životopis
* diplomu
* domovnicu
* dokaz o položenom stručnom ispitu odnosno da je osoba oslobođena obveze polaganja
* dokaz o stažu osiguranja (potvrda ili elektronički zapis HZMO i potvrda osnovne i/ili srednje škole o vrsti i trajanju poslova)
* uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 30 dana)
* dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem stavka 3. članka 126. ZOOOSŠ

Rok za podnošenje prijave kandidata je osam (8) dana od dana objave natječaja.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijave na natječaj s potrebnom dokumentacijom dostaviti na adresu: Osnovna škola Franje Horvata Kiša, Trg Svete Ane 28, 49253 Lobor, u zatvorenoj omotnici s naznakom „natječaj za ravnatelja/icu – ne otvaraj“.

Predsjednica ŠO daje na glasovanje tekst natječaja za imenovanje ravnatelja, a ŠO jednoglasno prihvaća.

1. Razno

 Suzana Matejaš iznosi izvješće sa sastanka Vijeće roditelja da su roditelji revoltirani, razočarani, njihovo mišljenje se ne poštuje na nivou škole ni na nivou lokalne zajednice, te postavlja pitanje zašto se Branimir Ogrinšak nije pojavio na ŠO gdje je trebao iznijeti stajalište Vijeća roditelja kada se glasalo za izbor ravnatelja.

Mirela Behin postavila je pitanje da li su roditelji razočarani predstavnikom Vijeća roditelja u Školskom odboru ili radom Školskog odbora, pa nudi da se pismeno očituju.

Predsjednica ŠO je rekla da je zapisnik Vijeća roditelja pročitan na sjednici ŠO i da u njemu nigdje nije pisalo da je Vijeće roditelja nezadovoljno radom ŠO, a isto tako na sastancima roditelja razrednih odjela nitko od roditelja nije govorio o nezadovoljstvu rada škole ili Školskog odbora.

U zapisniku Vijeća roditelja postavljeno je pitanje o srdačnosti dočekivanja roditelja u školi. Suzana Matejaš obrazlaže to pitanje i veli da učitelj, roditelj i odgajatelj moraju biti partneri tj. suradnici te moli da se individualni razgovori učitelja i roditelja vode u nekoj slobodnoj učionici, knjižnici ili zbornici, a ne na školskim hodnicima. Roditelji imaju potrebu razgovarati s učiteljem u četiri oka što školski hodnik ne omogućava.

Tomislav Depikolozvane javio se za riječ i rekao da roditelji ne poštuju termin za davanje informacija o učenicima.

U školi se provode iz svih predmeta školska natjecanje, te je volja učenika iz kojih predmeta će se prijaviti na natjecanja, s takvim učenicima koji iskažu interes prema određenom predmetu za natjecanje se dodatno radi na dodatnoj nastavi. Tomislav D. traži od Vijeća roditelja da se poimenice izjasne koji to učitelji ne pripremaju djecu za natjecanje i iz kojih predmeta pa da se problem riješi na nivou učitelj-učenik--ravnatelj.

Mirela Behin moli predsjednicu da ona vodi sjednicu, da ne dozvoljava upadice, već svatko tko želi govoriti neka se javi za riječ.

Na Vijeću roditelja postavljeno je i pitanje prokišnjavanja sanirane školske dvorane.

Mirela Behin i predsjednica ŠO daju informaciju ostalim prisutnim članovima da s problemom su upoznati mjerodavni i da je u tijeku rješavanje problema. Isto tako moli se da se ne prenose informacije sa Sjednice ŠO van Škole.

Sastanak završen u 19,15 sati, stranicom br. 8

Zapisničar: Barica Šeremet